**Kauno miesto skulptūrinių simbolių sukūrimo idėjų konkurso**

**Techninės specifikacijos projektas**

**Perkančioji organizacija –** Kauno miesto savivaldybes administracija.

**Konkurso objektas:** skulptūrinio simbolio sukūrimo projektinis pasiūlymas.

**Konkurso tikslas:** kiekvienoje iš nurodytų teritorijų pagal šiose sąlygose nurodytus kriterijus išrinkti meninį – tūrinį skulptūrinį simbolį (skulptūrą), kuris erdvei suteiktų patrauklumo, o miestui – tik jam būdingo individualumo. Siekiama parodyti Kauno miestą kaip patrauklų turizmo plėtojimui, atspindėti bei išryškinti miesto išskirtinumą, dinamiškumą, inovatyvumą, kūrybiškumą, modernumą, akademiškumą.

Konkurso uždaviniai ir kiti reikalavimai:

**Objekto apibūdinimas:** Skulptūrinis simbolis turi parodyti Kauno miestą kaip patrauklų turizmo plėtojimui, atspindėti bei išryškinti miesto išskirtinumą, dinamiškumą, inovatyvumą, kūrybiškumą, modernumą, akademiškumą. Turi kurti teigiamą nuotaiką, būti originalus, išskirtinis ir nekeliantis asociacijų su kitais miestais (šalimis).

**Pirkimas skirstomas į 10 dalių,** kurių kiekvienoje bus nustatomi atskiri laimėtojai. Dalyvis galės pateikti po vieną projektą vienai, kelioms ar visoms pirkimo dalims. Jei dalyvis teiks projektus ne vienai, o kelioms ar visoms pirkimo dalims, jie negali būti kartotiniai.

Pirkimo dalys suskirstytos pagal teritoriją, kuriai siūlomas projektas:

**I pirkimo dalis:** kvartalas, ribojamas gatvėmis - K. Donelaičio / Vytauto pr./ Laisvės al./ Kęstučio g./ A. Mickevičiaus g.;

**II pirkimo dalis:** kvartalas, ribojamas gatvėmis – K. Donelaičio/ A. Mickevičiaus/ Kęstučio/ Maironio;

**III pirkimo dalis:** kvartalas, ribojamas gatvėmis – E. Ožeškienės/ K. Donelaičio/ Maironio/ Kęstučio/ J. Gruodžio/ Vilniaus;

**IV pirkimo dalis:** kvartalas, ribojamas gatvėmis – Laisvės al./ Vilniaus g. / Birštono/ Šv. Gertrūdos;

**V pirkimo dalis:** kvartalas, ribojamas gatvėmis Birštono g./ Šv. Gertrūdos/ Mapu/ Kurpių;

**VI pirkimo dalis:** kvartalas, ribojamas gatvėmis Mapu/ Zamenhofo/ M. Daukšos/ Kumelių/ Šv. Gertrūdos;

**VII pirkimo dalis:** Kumelių/ Šv.Gertrūdos-Jonavos/ aplink Kauno pilį/ Papilio;

**VIII pirkimo dalis:** kvartalas, ribojamas gatvėmis Papilio/ Muitines Rotušės a.;

**IX pirkimo dalis:** kvartalas, ribojamas gatvėmis Muitinės/ karaliaus Mindaugo/ Prieplaukos krantinė/ Bernardinų skg.;

**X pirkimo dalis:** Santakos parkas.

**Konkurso uždaviniai ir kiti reikalavimai:**

1. sukurti meno kūrinį (skulptūrinį simbolį), tinkantį užduotai erdvei, kuriantį teigiamą nuotaiką. Erdvė – atitinkamoje pirkimo dalyje nurodyta teritorija. Tai turėtų būti kūrinys, kurio tematika pasirenkama laisvai (5 p. nurodytas temas), kuris tiek architektūriškai, tiek meniškai įsikomponuotų esamoje aplinkoje, atspindėtų Kauno miesto charakterį, jo tradicijas ir šiandieninį gyvenimą, nekeltų asociacijų su kitais miestais (šalimis), turėtų meninę vertę, būtų išskirtinis, originalus (svarbu estetinė ir vizualinė kūrinio kokybė) savo forma bei turiniu, būtų šiuolaikiškas; turėtų būti sukurtas iš ilgaamžiškų, patvarių medžiagų.

2. pateikti galimo aplinkos tvarkymo - apšvietimo sprendinius (jei pagal teikiamą idėją reikalinga).

3. pateikti preliminarią projekto įgyvendinimo kainą. Numatomas skirti finansavimas projekto įgyvendinimui atitinkamoje pirkimo dalyje nuo 5 000 – 30 000 Eur (priklausomai nuo to, kokie ir kiek bus įgyvendintinų projektų).

4. Dalyvis, pateikdamas projektus kelioms ar visoms pirkimo dalims, turi galimybę siūlyti simbolių (nekartotinių) seriją, kurią vienytų viena istorija, kontekstas, idėja.

5. dalyvis negali siūlyti skulptūrinio simbolio, turinčio politinio turinio, kurio simbolika gali pažeisti įstatymus ir pan., tokie projektai nebus svarstomi.

Projekto konkurse turi teisę dalyvauti fiziniai, juridiniai asmenys ar tokių asmenų grupės. Projekto konkurse turi teisę dalyvauti ir ūkio subjektų grupė, sudariusi jungtinės veiklos (partnerystės) sutartį. Projektui pateikti ūkio subjektų grupė neprivalo įsteigti juridinio asmens.

**PASTABŲ IR PASIŪLYMŲ DĖL TECHNINĖS SPECIFIKACIJOS PROJEKTO TEIKIMO TVARKA**

Pastabas ir pasiūlymus dėl Kauno miesto skulptūrinių simbolių sukūrimo idėjų konkurso techninės specifikacijos projekto teikti iki 2016-05-09 10.00 val., CVP IS susirašinėjimo priemonėmis bei paštu adresu: Kauno miesto savivaldybės administracijos Centrinis viešųjų pirkimų ir koncesijų skyrius, Laisvės al. 92, 147 kab., LT-44251 Kaunas, faksu +370 37 22 31 06 ar el. p. indra.jasiukaitiene@kaunas.lt.